**PLAN RADA VIJEĆA RODITELJA**

U današnjem društvu uloga roditelja u radu škole bitno je promijenjena, od njih se očekuje da nazoče sastancima, razgovaraju i surađuju sa zaposlenicima škole o poboljšanju rada, aktivno se uključe u nastavu i razgovaraju o poboljšanju procesa učenja u školi te time dobivaju važnu ulogu u reformi školstva.

VIJEĆE RODITELJA

Uloga roditelja u radu Vijeća roditelja odnosi se na sudjelovanje na sastancima, razgovor i suradnju sa zaposlenicima škole o poboljšanju rada, predlaganje  mjera za unapređenje odgojno-obrazovnog rada, davanje mišljenja o prijedlogu školskoga kurikula i godišnjega plana i programa rada škole,  razmatranje prijedloga i pritužbi roditelja u vezi s odgojno-obrazovnim radom i raspravljanje o drugim pitanjima značajnim za rad škole.

Osim navedenoga Vijeće roditelja, kao službeno tijelo škole mora;

1. Promovirati interese škole u zajednici na čijem se području nalazi.

2. Predstavljati stajališta roditelja učenika školi.

3. Poticati angažman roditelja u radu škole.

4. Informirati školu o svojim stajalištima o pitanjima koja se odnose na rad i upravljanje školom.

5. Sudjelovati u osmišljavanju i provedbi projekata kojima se potiče obrazovni rad u školi.

6. Kandidirati i birati predstavnika roditelja u Školski odbor.

Postoji značajan prostor za poboljšanje kroz aktivno uključivanje roditelja u rad škole kao i kroz razne aktivnosti na poboljšanju uvjeta rada zbog zastarjele infrastrukture, nedostatka opreme (računala, pametne ploče…), nedostatka prostora, korekcije opsega programa i tehnike učenja djece, razvijanja osvještenosti za potrebom timskog rada, kao i razvoj osobnih vještina.

Vodeći se ovim načelima izrađen je plan i program rada Vijeća roditelja za 2021./2022.

|  |  |  |
| --- | --- | --- |
| **Mjesec** | **Sadržaj rada** | **Izvršitelji** |
| IX | Izbor Predsjednika i Zamjenika VR, Izvješće ravnatelja o radu za prošlu školsku godinu analiza kadrovskog i materijalnog stanja škole, aktualna pitanja,. Rasprava o Kurikulumu, GPP-u, te davanje mišljenja na iste. | Članovi VR, Ravnatelj |
|  |  |  |
| IX-VI | Aktivnosti vezane za poboljšanje uvjeta rada i boravka u školi sukladno Strategiji i prioritetima opremanja škole, tekuća problematika tijekom cijele godine. | Članovi VR |
|  |  |  |
| IX-VI | Sudjelovanje u radu škole sugestijama, volonterskim radom, materijalnim sredstvima, a u cilju povećanja kvalitete odgojno- obrazovnog rada tijekom cijele godine. | Članovi VR |
|  |  |  |
| VI | Izvješće ravnatelja na kraju šk.g.  Planovi za sljedeću šk.g. | Članovi VR, Ravnatelj |